
2009. a. nr.
18.12.2008. a Narva Linnavolikogu otsuse nr. 385 „Narva linna energiamajanduse arengukava 2009-2015 keskkonnamõju strateegilise hindamise algatamine” kehtetuks tunnistamise kohta
1. ASJAOLUD JA MENETLUSE KÄIK
Narva Linnavolikogu 19.06.2008. a. otsusega nr. 220 on algatatud Narva linna energiamajanduse arengukava 2009-2015. Narva linna energiamajanduse arengukava eesmärgid:

· kaardistada korrektse dokumendina Narva linna tänane energiatarve linna hoonetes ja olukord soojuse jaotusvõrgus;

· anda Narva linnale tema hoonete küttesüsteemide ja soojusvarustussüsteemide rekonstrueerimise kava koos loeteluga, lisaks ka alternatiivsete energiakandjate valiku soovitused;

· anda Narva linnale ülevaade soojatrasside tehnilisest seisundist ning renoveerimisvajadusest, samuti lähtuvalt planeeritava tööstuspargi ja uute arendusprojektide soojusenergiaga varustamise vajadusest;

Narva linna energiamajanduse arengukava 2009-2015 keskkonnamõju streteegilise hindamise algatamise vajalikkuse kohta on saadud Keskkonnaministeeriumi Ida-Virumaa Keskkonnateenistuse seisukoht:

27.10.2008.a kiri nr 32-11-4/44674-2 Narva linna energiamajanduse arengukava 2009-2015 on strateegiline dokument ning vastavalt KMH ja KKJS §33 lg-le 1 antud arengukava edasiseks arendamiseks on vajalik algatada keskkonnamõju strateegiline hindamine.
Antud juhul on kohaliku omavalitsuse pädevuses otsustada, kas keskkonnamõju strateegilise hindamise läbiviimine on vajalik või mitte.
18.12.2008. a Narva Linnavolikogu võttis vastu otsuse „Narva linna energiamajanduse arengukava 2009-2015 keskkonnamõju strateegilise hindamise algatamine”. Vastavalt otsusele olid tehtud järgmised toimingud:

1. Narva LV Arhitektuuri- ja Linnaplaneerimise Amet korraldas keskkonnamõju strateegilise hindamise algatamise otsuse avaldamine ametlikus väljaandes Ametlikud Teadaanded ja ajalehes Gorod.
2. 22.12.2008 olid saadetud hinnapäringud keskkonnamõju strateegilise hindamise teostamiseks ning olid saadud hinnapakkumised järgmistelt firmadelt: OÜ Hendrikson & Ko, ELLE OÜ, AS Pöyry Entec, AS Kobras, AS Maves. Keskkonnamõju strateegilise hindamise teostatav firma ei ole valitud ning leping ei ole sõlmitud ühtegi firmaga.

Hetkel Narva linnal ei ole tekkinud võlaõigussuhteid seoses 18.12.2008 otsuse nr 385 „Narva linna energiamajanduse arengukava 2009-2015 keskkonnamõju strateegilise hindamise algatamine” täitmisega.
Kaalutlemise tulemusena selgus, et Narva linna energiamajanduse arengukava 2009-2015 keskkonnamõju strateegiline hindamine ei ole vajalik järgnevatel põhjustel:

1. Vastavalt Keskkonnamõju hindamise ja Keskkonnajuhtimissüsteemi seaduse (KMH ja KKJS) § 33 lg 1 leiame, et kuigi antud arengukava koostatakse energeetika valdkonnas, ei kavandata selle alusel käesoleva seaduse § 6 lõikes 1 nimetatud tegevust. Energiamajanduse arengukava omab ainult positiivse mõju keskkonnale.
2. Arengukavas esitatud eeldatavalt olulise keskkonnamõjuga tegevuste puhul viiakse läbi keskkonnamõju hindamised vastavate üld- ja detailplaneeringute või projektide tasandil. Sellisteks tegevusteks võivad olla: uue elektrijaama rajamine, tehnopargi rajamine, soojatrassi rajamine jne. Sellel juhul tuleb läbi viia keskkonnamõju hindamine arendaja kulul.
3. Vastavalt lähteülesandele p. 5.5 käsitleb antud arengukava mõjusid keskkonnale erinevate pakutavate lahenduste osas;

4. Arengukavas eesmärkide elluviimiseks esitatud tegevuste näol on tegemist linna arengut positiivses suunas mõjutavate meetmetega. Arengukavas toodud arendustegevused ja lahendusvõimalused on kooskõlas Narva linna arengukavaga 2008-2011, Narva linna arengustrateegiaga 2020, Ida-Virumaa arengustrateegiaga.
5. Energiamajanduse arengukava tegevused ei avalda negatiivset mõju kaitstavatele loodusobjektidele.
6. Arengukava elluviimine omab positiivset sotsiaal-majanduslikku mõju.
7. Narva linna eesmärk on arengukavaga teadvustada eelkõige linnale olulisemate ja linna poolt juhitavate energiatarbe objektidega seotud edasised tegevused (sealhulgas planeeritavad investeeringud energia effektiivsemaks kasutamiseks).
2. ÕIGUSLIKUD ALUSED
2.1 Vastavalt Haldusmenetluse seaduse §64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.
2.2 Vastavalt KMH ja KKJS § 33 lg-le 1 p.1 keskkonnamõju strateegilist hindamist korraldatakse strateegilise planeerimisdokumendi koostamise käigus enne strateegilise planeerimisdokumendi kehtestamist õigusaktiga, kui see dokument koostatakse energeetika valdkonnas ja selle alusel kavandatakse käesoleva seaduse § 6 lõikes 1 nimetatud tegevust või kavandatav tegevus on eeldatavalt olulise keskkonnamõjuga.

2.3 Vastavalt KMH ja KKJS § 5 keskkonnamõju on oluline, kui see võib eeldatavalt ületada tegevuskoha keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandi või vara.
2.4 Vabariigi Valitsuse 29. augusti 2005. a määrus nr 224 „Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu”.
2.5 Narva Linnavolikogu 19.06.2008. a otsus nr. 220 „Narva linna energiamajanduse arengukava 2009-2015 koostamise algatamine ja lähteülesande kehtestamine”.
3 OTSUS

3.1 Tunnistada kehtetuks 18.12.2008. a Narva Linnavolikogu otsus nr. 385 „Narva linna energiamajanduse arengukava 2009-2015 keskkonnamõju strateegilise hindamise algatamine”.
4 RAKENDUSSÄTTED

4.1 Otsus on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.
4.2 Otsus jõustub teatavakstegemisest.

